Լատինական Ամերիկան**Լատինական Ամերիկա** (իսպ.՝ América Latina կամ *Latinoamérica*; պորտ.՝ América Latina; ֆր.՝ Amérique latine), ԱՄՆ-ից հարավ գտնվող ամերիկյան երկրների և տարածքների հավաքական անվանումը, որի մեջ մտնում են Ամերիկայի իսպանախոս, ֆրանսախոս և պորտուգալախոս (այսինքն այն լեզուները, որոնք կապված են լատիներենի հետ) պետությունները։ Լատինական Ամերիկայի տարածքը 21,069,500 կմ2 է՝ այսինքն՝ Երկրի 3.9% կամ Երկրի ցամաքային տարածքի 14.1%։ 2010 թվականի տվյալներով՝ Լատինական Ամերիկայի բնակչությունը ավելի քան 590 միլիոն է։

Երկրներ
-------

| Դրոշ | Զինանշան | Պետություն | Մայրաքաղաք |
| --- | --- | --- | --- |
| Արգենտինա |  | Արգենտինա | Բուենոս Այրես |
| Բոլիվիա |  | Բոլիվիա | Սուկրե և Լա Պաս |
| Բրազիլիա |  | Բրազիլիա | Բրազիլիա |
| Չիլի |  | Չիլի | Սանտյագո |
| Կոլումբիա |  | Կոլումբիա | Բոգոտա |
| Կոստա Ռիկա |  | Կոստա Ռիկա | Սան Խոսե |
| Կուբա |  | Կուբա | Հավանա |
| Դոմինիկյան Հանրապետություն |  | Դոմինիկյան Հանրապետություն | Սանտո Դոմինգո |
| Էկվադոր |  | Էկվադոր | Կիտո |
| Սալվադոր |  | Սալվադոր | Սան Սալվադոր |
| Գայանա |  | Գայանա | Կայեննա |
| Գվադելուպա |  | Գվադելուպա | Բաս Տեր |
| Գվատեմալա |  | Գվատեմալա | Գվատեմալա |
| Հայիթի |  | Հայիթի | Պորտ-օ-Պրենս |
| Հոնդուրաս |  | Հոնդուրաս | Տեգուսիգալպա |
| Մարտինիկա |  | Մարտինիկա | Ֆոր դե Ֆրանս |
| Մեքսիկա} |  | Մեքսիկա | Մեխիկո |
| Նիկարագուա |  | Նիկարագուա | Մանագուա |
| Պանամա |  | Պանամա | Պանամա |
| Պարագվայ |  | Պարագվայ | Ասունսյոն |
| Պերու |  | Պերու | Լիմա |
| Պուերտո Ռիկո |  | Պուերտո Ռիկո | Սան Խուան |
| Սուրբ Բարդուղիմեոսի կղզի |  | Սուրբ Բարդուղիմեոսի կղզի | Գուստավիա |
| Սեն Մարտեն (Ֆրանսիա) |   | Սեն Մարտեն | Մարիգոտ |
| Ուրուգվայ |  | Ուրուգվայ | Մոնտեվիդեո |
| Վենեսուելա |  | Վենեսուելա | Կարակաս |
|

Բնակչություն
------------

Ի տարբերություն Հյուսիսային Ամերիկայի, Լատինական Ամերիկայում գրեթե չի եղել միջռասայական լարում ու ռասայական խտրականություն, տիրապետել է ռասայական հանդուրժողականության մթնոլորտը, որի պայմաններում էլ առաջացել են բնակչության խառը՝ միջռասայական խմբեր (մուլատներ, մետիսներ և սամբոներ)։ Ներկայումս մարդկանց ռասայական միաձուլման գործընթացն ավելի է խորացել։ Այժմ արդեն միմյանց են ձուլվում ոչ միայն տարբեր ռասաներին պատկանող մարդիկ, այլ դրանց խառնածին սերունդների ներկայացուցիչները, ինչի հետևանքով հետզհետե ավելի աննկատելի են դառնում մարդկանց ռասայական պատկանելության հատկանիշները։ Որոշ տարածաշրջաններում, հատկապես Պերուի և Բոլիվիայի անտառային ու բարձր լեռնային մասերում, մեծամասնություն են կազմում հնդկացիները, իսկ երկրների խոշորագույն քաղաքներում՝ եվրոպացիների սերունդները՝ կրեոլները։ Լատինական Ամերիկայի երկրներ են գաղթել նաև հայերը։ Հայկական համեմատաբար խոշոր գաղթօջախներ են ձևավորվել Արգենտինայում, Ուրուգվայում և Բրազիլիայում։ Տարեկան հավելաճը (6,5 մլն) հարաբերելով ամբողջ բնակչության թվին (600 մլն)` կստացվի, որ տարածաշրջանի բնակչության աճը մոտ 1,1% է, այսինքն` գրեթե հավասար է աշխարհի ամբողջ բնակչության աճի միջին ցուցանիշին։ Սակայն XX դարի 60-ական թվականներին աշխարհի տարածաշրջաններից Լատինական Ամերիկայի բնական աճը ամենաբարձրն էր՝ շուրջ 3%։ Բնակչության աճի թափի այդպիսի կրճատումը տարածաշրջանի երկրների կրթական, մշակութային, բարեկեցության, ուրբանիզացման մեծ առաջընթացի արդյունք է։ Բնակչության թվի առումով ևս Լատինական Ամերիկայի երկրները խիստ տարբերվում են։ Բնակչության թվով առաջին հերթին առանձնանում է Բրազիլիան (մոտ 200 մլն), Մեքսիկան (115 մլն), որոնց հետևում է 10-ից մինչև 50 միլիոն բնակիչ ունեցող երկրների խումբը։

Անվան ստուգաբանությունը
-----------------------

### Ծագումը

Տերմինը գործածության մեջ է մտել XIX դարի կեսերին։ Գոբատը նշում է, որ «որ գաղափարը իսկապես բխում է լատինական ռասայի ֆրանսիական հայեցակարգից, որը Եվրոպայում լատինամերիկյան էմիգրանտները օգնեցին տարածել Ատլանտյան օվկիանոսի մյուս կողմում։ Այն հայտնի է դարձել 1860-ական թվականներին Ֆրանսիայում՝ Նապոլեոն III-ի օրոք։ *Լատինական Ամերիկա* տերմինը Ամերիկա մայրցամաքում ֆրանսիական կայսրություն ստեղծելու նրա փորձի մի մասն էր։

Պատմաբան Ջոն Լեդի Ֆելանը գտնում է, որ Լատինական Ամերիկա տերմինի տարածվածությունը Մեքսիկայի ֆրանսիական օկուպացիայից է։ Նրա փաստարկն այն է, որ իմպերիալիստներն օգտագործել են Լատինական Ամերիկա հասկացությունը որպես բրիտանական իմպերիալիզմին դիմակայելու միջոց, ինչպես նաև վիճարկելու Գերմանիայի սպառնալիքը Ֆրանսիային։ Նապոլեոն III-ը մեծ շահագրգռվածություն ուներ տարածաշրջանում Ֆրանսիայի առևտրային և քաղաքական իշխանությունը ընդլայնելու հարցում։ Նա և Ֆելիքս Բելլին անվանեցին այն «Լատինական Ամերիկա»՝ ընդգծելու Ֆրանսիայի ընդհանուր լատինական նախապատմությունը Իսպանիայի նախկին փոխարքայությունների և Պորտուգալիայի գաղութների հետ։ Սա հանգեցրեց Նապոլեոն III-ի անհաջող փորձին՝ 1860-ական թվականներին Մեքսիկայի վրա ռազմական վերահսկողություն վերցնելու համար։

Ծանոթագրություններ
------------------

1. ↑  "CIA - The World Factbook։". Արխիվացված է the original 2016 թ․ մարտի 4-ին. Retrieved 2012 թ․ սեպտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Լատինական Ամերիկան Հանրագիտարանում
* Հավայան կղզիներ Archived 2021-10-17 at the Wayback Machine.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Աշխարհի տարածաշրջաններ |
| --- |
|  |
| 

|  |  |  |  |  |  |  |
| --- | --- | --- | --- | --- | --- | --- |
| Աֆրիկայի դիրքը | **Աֆրիկա** |  Հյուսիսային (Մաղրիբ) **·**  Ենթասահարա (Կենտրոնական **·**  Հարավային **·**  Արևմտյան **·**  Արևելյան (Եղջյուր)) |  | Օվկիանիայի դիրքը | **Օվկիանիա** |  Ավստրալիա **·**  Մելանեզիա **·**  Միկրոնեզիա **·**  Պոլինեզիա  |
|
| Ամերիկաների դիրքը | **Ամերիկա** |  Հյուսիսային (Հյուսիսային **·**  Միջին **·**  Կենտրոնական **·**  Կարիբյան երկրամաս) **·**  Հարավային (Հարավային կոն) **·**  Անգլոամերիկա **·**  Լատինական  |  | Բևեռների դիրքը | **Բևեռներ** | Արկտիկա · Անտարկտիկա |
| Ասիայի դիրքը | **Ասիա** | Կենտրոնական **·**  Արևելյան **·**  Հյուսիսային **·**  Հարավարևելյան **·**  Հարավային **·**  Հարավարևմտյան |  | Աշխարհի օվկիանոսներ | **Օվկիանոսներ** |  Համաշխարհային **·**  Հյուսիսային սառուցյալ **·**  Ատլանտյան **·**  Հնդկական **·**  Խաղաղ **·**  Հարավային  |
| Եվրոպայի դիրքը | **Եվրոպա** |  Կենտրոնական **·**  Արևելյան **·**  Հյուսիսային **·**  Հարավարևելյան **·**  Հարավային **·**  Արևմտյան |

 |
|  |
| Այցելեք նաև Մայրցամաքներ |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 494)։*  |